
Programul SĂNĂTATE 
Obiectivul de politică 4: O Europă mai socială și mai favorabilă incluziunii, prin implementarea Pilonului european al drepturilor sociale
Prioritatea 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive
Obiectiv specific: ESO 4.11.
Titlu Proiectului: Depistare Activă, Responsabilitatea, Informație și Acces – DARIA
Cod Proiect MySMIS: 352097                                                 

Anexa 4 
[bookmark: _GoBack]
NOTĂ DE INFORMARE PRIVIND PRELUCRAREA
DATELOR CU CARACTER PERSONAL

INSTITUTUL REGIONAL DE ONCOLOGIE IAŞI, cod de identificare fiscală 29067408, cu sediul în Municipiul Iași, str. G-ral Henri Mathias Berthelot nr.2-4, cod poștal 700483, jud. Iași, telefon 0374278810, fax-, poștă electronică manager@iroiasi.ro , reprezentată legal prin doamna Mirela GROSU în calitate de manager, identificat prin C.I. seria MZ, nr. 973641, în calitate de Partener (P3) în proiectul “Programul Național de Screening pentru Cancerul de Sân: Depistarea Activă, Responsabilitate, Informație și Acces – DARIA” cod SMIS: 352097 ,
în calitate de Operator de Date cu Caracter Personal, vă informează prin prezenta cu privire la prelucrarea datelor dumneavoastră cu caracter personal în cadrul procesului de afiliere a cabinetelor de medicină de familie organizat în cadrul proiectului  DARIA si la drepturile pe care le aveți în conformitate cu REGULAMENTUL (UE) 2016/679 al Parlamentului European și al Consiliului din 27 aprilie 2016 (denumit în continuare ”GDPR”) și legislația națională privind protecția și securitatea datelor personale, în vigoare.

Scopurile și baza legală a prelucrărilor
În conformitate cu legislaţia naţională (Legea nr. 190/2018, Legea nr. 506/2004) şi europeană (Regulamentul 2016/679/UE, Directiva 2016/680/CE, Directiva 2002/58/CE) în vigoare, Operatorii au obligaţia de a administra în condiţii de siguranţă şi numai pentru scopurile specificate, datele personale care îi sunt furnizate. Operatorii prelucrează datele dumneavoastră personale în conformitate cu prevederile GDPR, prin intermediul Echipelor de proiect, în conformitate cu prevederile specifice aplicabile, în următoarele scopuri:
înscrierea și participarea la procesul de afiliere a medicilor de familie aflați în contract cu Casa de Asigurări de Sănătate
Tipuri de date cu caracter personal pe care le prelucrăm
Politica privind protecția și securitatea datelor personale a (IRO IASI) este de a colecta numai datele personale necesare în scopurile menționate și de a solicita persoanelor vizate să ne comunice numai acele date cu caracter personal strict necesare îndeplinirii acestor scopuri.

Categoriile de date personale supuse prelucrării la nivelul procedurii de afiliere 
Numele, prenumele; CNP-ul, locul nașterii, cetățenie/ naționalitate, adresa (reședință/ domiciliu) completă, serie, număr act de identitate/ pașaport, data eliberării/ expirării/ entitatea emitentă pentru act identitate/ pașaport, datele de contact - numărul de telefon/ fax, e-mail; fotografia; semnătura; vârsta; date privind studiile.

Categorii de destinatari ai datelor cu caracter personal 
Datele dumneavoastră personale sunt destinate utilizării de către operator și comunicate următorilor destinatari, dacă este cazul: Autoritatea de Management pentru PS, Autoritatea de Certificare, Autoritatea de Audit, Comisia Europeană, Oficiul European de Luptă Antifraudă, Curtea Europeană de Conturi, precum și oricărui organism abilitat să efectueze verificări asupra modului de utilizare a finanțării nerambursabile. De asemenea, datele comunicate de dvs în RENV (nume medic, cod parafa, adresa sediu/ domiciliu fiscal, e-mail, telefon, localitate) vor fi preluate automat în registrul de screening gestionat de INSP în vederea creării contului dvs astfel încât să puteți efectua consultațiile care fac obiectul contractului încheiat cu operatorul. 
Dezvăluirea datelor către terți se face conform prevederilor legale pentru categoriile de destinatari precizați anterior.

Sursa datelor cu caracter personal 
Prin depunerea dosarului de afiliere se colectează date personale direct de la dumneavoastră prin intermediul documentelor de înscriere și al altor documente solicitate.

Perioada de stocare a datelor personale 
Datele dumneavoastră personale sunt stocate pe perioada necesară efectuării tuturor demersurilor întreprinse pentru înscrierea în/ și derularea programului de servicii medicale de prevenție, depistare precoce (screening), diagnostic și tratament precoce al cancerului de san, precum și îndeplinirea atribuțiilor legale de raportare/ punere la dispoziție, după care vor fi arhivate potrivit legislației aplicabile.

Drepturile dumneavoastră și modul de exercitare al acestora 
Conform prevederilor legale aplicabile, beneficiați de dreptul de acces, dreptul la rectificare, dreptul la ștergerea datelor, dreptul la restricționarea prelucrării, dreptul la portabilitatea datelor, dreptul la opoziție și procesul decizional individual automatizat. Pentru exercitarea drepturilor dumneavoastră și pentru toate chestiunile legate de prelucrarea datelor personale, vă rugăm să contactați direct, responsabilului cu protecția datelor în cadrul proiectului, dna Lili Adam – Responsabil GDPR P3, la adresa email: protectiadatelor@iroiasi.ro. Persoanele vizate au dreptul de a depune o plângere în fața unei autorități de supraveghere. 
Pentru mai multe informații despre GDPR și drepturile persoanelor vizate, puteți accesa site-ul Autorității Naționale de Supraveghere a Prelucrării Datelor cu Caracter Personal www.dataprotection.ro. 

Prelucrările de date speciale sau întemeiate pe consimțământ 
Atunci când prelucrarea se bazează pe articolul 6 alineatul (1) litera (a) ”persoana vizată și-a dat consimțământul pentru prelucrarea datelor sale cu caracter personal pentru unul sau mai multe scopuri specifice” sau pe articolul 9 alineatul (2) litera (a) ”persoana vizată și-a dat consimțământul explicit pentru prelucrarea acestor date cu caracter personal pentru unul sau mai multe scopuri specifice, cu excepția cazului în care dreptul Uniunii sau dreptul intern prevede ca interdicția prevăzută la alineatul (1) să nu poată fi ridicată prin consimțământul persoanei vizate” din GDPR, aveți dreptul de a vă retrage consimțământul în orice moment, fără a afecta legalitatea prelucrării efectuate pe baza consimțământului înainte de retragerea acestuia. Astfel, puteți modifica sau elimina consimțământul în orice moment, și vom acționa imediat în consecință, cu excepția cazului în care există un motiv legal sau un interes legitim pentru a nu face acest lucru.













FIȘĂ DE CONSIMȚĂMÂNT LIBER EXPRIMAT




Subsemnatul/a ..............................................................................................,CNP …………………………,  declar că am citit și am luat la cunoștință de Politica privind prelucrarea datelor cu caracter personal a Operatorului de mai sus, precum și de drepturile persoanelor vizate, inclusiv de existența dreptului de a-mi retrage consimțământul în orice moment, fără a fi afectată legalitatea prelucrării efectuate pe baza consimțământului înainte de retragerea acestuia. Declar pe propria răspundere că îmi exprim consimțământul în mod liber și declar explicit că sunt de acord cu utilizarea și prelucrarea datelor cu caracter personal pentru scopurile specifice menționate mai sus. Îmi dau acordul în vederea prelucrării informatice a datelor personale înregistrate cu ocazia acestui proces de afiliere organizat în cadrul proiectului “Programul Național de Screening pentru Cancerul de Sân: Depistarea Activă, Responsabilitate, Informație și Acces – DARIA” cod SMIS: 352097  .




Data: __________________

Nume şi prenume: _________________________________

Semnătura: ___________________

